"Хәажәкыра 23 инаркны 25-нӡа Аҟәа имҩаԥысуан аԥкьаҭымпыл маҷ азы акомандақәа рыбжьара ачемпионат актәи аикәшара. Уи аҟны актәи аҭыԥ ааныркылеит Аҟәатәи еизгоу акоманда, аҩбатәи — Тҟәарчал, ахԥатәи — Аҟәатәи ауараштә зауад акоманда. Уажәтәи аицлабракәа аа-командак рылахәын, анаҩстәи аҟны урҭ рхыԥхьаӡара жәеиза-жәаҩа ҟалап ҳәа ҳгәыӷуеит", — иҳәеит Карчаа.
Аԥсны аԥкьаҭымпыл маҷ азы афедерациа ахада Беслан Карчаа иазгәеиҭеит ачемпионат аҩбатәи аикәшара лаҵарамзазы Тҟәарчал ишымҩаԥырго. Иара убас агәыӷра ааирԥшит уи иалахәхо аспортсменцәа, акомандақәа рхыԥхьаӡара иаҳа иазҳап ҳәа.
Шәазыӡырҩла арадио Sputnik Аԥсны ишиашоу ицо аефир, асааҭ 18:00 рзы.